b'\n_START_ARTICLE_\nNikolajus Tagancevas\n_START_PARAGRAPH_\nNikolajus Stepanovi\xc4\x8dius Tagancevas (rus. \xd0\x9d\xd0\xb8\xd0\xba\xd0\xbe\xd0\xbb\xd0\xb0\xd0\xb9 \xd0\xa1\xd1\x82\xd0\xb5\xd0\xbf\xd0\xb0\xd0\xbd\xd0\xbe\xd0\xb2\xd0\xb8\xd1\x87 \xd0\xa2\xd0\xb0\xd0\xb3\xd0\xb0\xd0\xbd\xd1\x86\xd0\xb5\xd0\xb2; g. 1843 m. vasario 19 d. Penza \xe2\x80\x93 1923 m. kovo 22 d. Petrograde, Rusija) \xe2\x80\x93 rus\xc5\xb3 teisininkas, teis\xc4\x97tyrininkas penalistas, 1903 m. Rusijos baud\xc5\xbeiamojo statuto k\xc5\xabr\xc4\x97jas, valstyb\xc4\x97s veik\xc4\x97jas.\n_START_SECTION_\nBiografija\n_START_PARAGRAPH_\n1859 m. baig\xc4\x97 Penzos berniuk\xc5\xb3 gimnazij\xc4\x85, 1862 m. Peterburgo universiteto Teis\xc4\x97s fakultete \xe2\x80\x93 teis\xc4\x97s studijas. Jis buvo paliktas Baud\xc5\xbeiamosios teis\xc4\x97s katedroje (d\xc4\x97styti teis\xc4\x99). Nuo 1867 iki 1882 met\xc5\xb3 d\xc4\x97st\xc4\x97 Peterburgo universitete, Aleksandro lic\xc4\x97juje. 1867 m. apgyn\xc4\x97 savo magistro disertacij\xc4\x85 \xe2\x80\x9eD\xc4\x97l nusikaltim\xc5\xb3 pakartotinumo"; 1870 m. \xe2\x80\x93 daktaro disertacij\xc4\x85 \xe2\x80\x9eApie nusikaltimus gyvybei Rusijos teis\xc4\x97je", baud\xc5\xbeiamosios teis\xc4\x97s daktaras._NEWLINE_Nuo 1906 m. Rusijos imperijos valstyb\xc4\x97s tarybos narys._NEWLINE_Buvo ved\xc4\x99s; \xc5\xbemona Zinaida Kadjan (1850\xe2\x80\x931882), po jos mirties \xe2\x80\x93 jaunesnioji jos sesuo Jevgenija Kadjan. Vaikai i\xc5\xa1 pirmos santuokos \xe2\x80\x93 Nade\xc5\xbeda (1871\xe2\x80\x931942), Nikolajus (1873\xe2\x80\x931946); i\xc5\xa1 antros santuokos \xe2\x80\x93 Zinaida (1884\xe2\x80\x931946) ir Vladimiras (1889\xe2\x80\x931921).'